Den indiske ministeren Harsh Vardhan åpner det andre møtet til interimstyret for CEPI i desember 2016.
**Coalition for Epidemic Preparedness Innovations** (**CEPI**), fritt oversatt «koalisjonen for utvikling av epidemi-forberedelser», har som oppdrag å «stimulere og akselerere utviklingen av vaksiner mot voksende smittsomme sykdommer og gi folk tilgang til disse vaksinene under utbrudd.»

Koalisjonen ble startet i Davos 19. januar 2017 av Erna Solberg og Bill Gates som et resultat av enighet om at en koordinert internasjonale og tverrpolitisk plan trengs for å utvikle vaksiner og forebygge fremtidige epidemier. Tore Godal er omtalt som initiativtaker til CEPI. CEPI ble grunnlagt med penger (4 milliarder NOK) fra Norge, India, Tyskland, Japan, Bill & Melinda Gates Foundation, britiske Wellcome Trust og World Economic Forum. Etter oppstarten har flere forpliktet seg til å støtte, blant annet Storbritannia, Canada, Etiopia og Australia.

CEPI er en norsk organisasjon med 12 styremedlemmer, der fire representerer investorene og de åtte andre er uavhengige medlemmer fra blant annet medisin, industri, vitenskap og finans. Ledelsen av organisasjonen er fordelt på kontorer i Oslo, London og Washington D.C.

I april 2018 investerte CEPI 37,5 millioner US-dollar i australske Themis Bioscience og 56 millioner i amerikanske Inovio Pharmaceuticals, Inc. for å lage en vaksine mot MERS og lassafeber.

I januar 2020 støttet CEPI tre prosjekter for å lage en vaksine mot covid-19 forårsaket av viruset SARS-CoV-2. De tre ble drevet av Moderna, Inovio Pharmaceuticals og Universitetet i Queensland. Moderna samarbeidet med The United States National Institutes of Health mens Inovio samarbeidet med et kinesisk firma. CEPI investerte også 8,3 millioner amerikanske dollar i tyske CureVac for å finne en vaksine mot covid-19.

I februar 2020 gav norske myndigheter 36 millioner NOK til CEPI for å styrke utviklingen av en vaksine mot covid-19.

I juli 2020 kritiserte nestlederen i CEPI USA for å ha kjøpt opp store deler av produksjonen av remdesivir.

Referanser
----------

1. ↑   w2.brreg.no[Hentet fra Wikidata]
2. ↑  .
3. 1 2 3  «Why we exist». *CEPI*.
4. ↑  Puyvallée, Antoine de Bengy; Storeng, Katerini T. (26. juni 2017). «Protecting the vulnerable is protecting ourselves: Norway and the Coalition for Epidemic Preparedness Innovation». *Tidsskrift for Den norske legeforening*. doi:10.4045/tidsskr.17.0208 – via tidsskriftet.no.
5. ↑  Affairs, Ministry of Foreign (23. november 2019). «King’s Medal for saving millions of lives». *Government.no*.
6. ↑  «Norge i global koalisjon for forebygging av epidemier og pandemier». *Regjeringen.no*. 18. januar 2017.  `|fornavn1=` mangler `|etternavn1=` i Authors list (hjelp)
7. ↑  «CEPI Partners with Themis Bioscience to Advance Vaccines Against Lassa Fever and MERS». *www.businesswire.com*. 7. mars 2018.
8. ↑  Inc, Inovio Pharmaceuticals (11. april 2018). «Inovio Awarded up to $56 Million from CEPI to Advance DNA Vaccines Against Lassa Fever and MERS». *GlobeNewswire News Room*.
9. ↑  Hansen, Asle; Davos, Nicolai Eriksen-I. (23. januar 2020). «Skal lage hastevaksine mot skrekkviruset». *Dagbladet.no*.
10. ↑  «CureVac and CEPI extend their Cooperation to Develop a Vaccine against Coronavirus nCoV-2019 | English». *CureVac*.
11. ↑

Eksterne lenker
---------------

* Offisielt nettsted

* (en) Coalition for Epidemic Preparedness Innovations – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Brønnøysundregistrene
 |